**FAU MØTE**

**- 19. november 2024**

**Tilstede:**

Rektor: Øydis Fardal

1. klasse – Erle Sellevåg

2. klasse – Mariann Haukeland

3. klasse – Ingrid Bakken

4. klasse – Ole-Marius Meyer-Bruun

5. klasse – Siv Karlsen og Ingvild Tverdal

6. klasse – Camilla Meland

7. klasse – Kim Short

**- Informasjon fra skoleledelsen**

- Permisjonsreglement

Bergen kommune har vedtatt ny forskrift, som medfører endringer i permisjons- og

ordensreglement. Tidligere har det vært anledning til å ha maks tre uker fri fra skolen,

og fri utover dette har medført at man har måttet skrives ut fra skolen (selv om ikke

alle skoler har praktisert dette like strengt, har man i teorien måttet skrive ut barnet).

Ny forskrift innebærer at barnet ikke behøver å skrives ut fra skolen dersom barnet

har fravær mer enn tre uker, og at det skal foretas en konkret helhetsvurdering av

situasjonen i et tiårsperspektiv.

Ny forskrift innebærer videre at kontaktlærer kan gi tre dager fri, mot to dager

tidligere. Det er også presisert at man kun helt unntaksvis kan innvilges fri de to

første ukene i første og åttende klasse.

- Sykkeldag

Sykkeldag Kids prosjektet forsvinner. FAU foreslår at skolen initierer sykkelopplæring

i skoletiden, noe skolen stiller seg positiv til.

Skolen informerer at det vurderes om det vil være nødvendig å få inn et lokalt tillegg

til forskriften om at el-sparkesykkel ikke skal brukes, da det er 12 års regel for bruk av

el sparkesykkel.  Det er tenkt at regelen da vil gjelde alle skolebarna, inkludert de

syvendeklassingene som har fylt 12 år. FAU vil involveres dersom dette blir aktuelt.

- SU møte 20.11.24

Det skal være SU møte 20.11.24. I møtet vil skolen foreslå å videreføre regel

angående mobilbruk på Haukås skolen, som innebærer at det ikke er tillatt med

mobilbruk på skolens område i skoletiden. FAU støtter videreføringen, og vil stille på

SU-møte.  Informasjon om ny opplæringslov blir gitt i Su-møtet. Dette er sendt ut fra Bergen kommune tidligere, i tillegg til at FAU ble orientert i møte i september.

- Økonomi

Haukås gikk på et underskudd på 1,8 MNOK i 2023, og styrer mot et underskudd for

2024 på 0,5 MNOK. Det vil måtte foretas innstramminger fremover. Det vil blant

annet ikke være mulig med 1:1 med digitale flater på 5 – 7 klasse, men skolen anser

ikke dette som en stor praktisk eller faglig utfordring.

Skolen har allerede iverksatt tiltak i form av å ha bruk av mindre vikarer, samt at man

har et ønske om å bruke faste vikarer. Førstnevnte er en direkte årsak av økonomi,

mens sistnevnte er faglig begrunnet.

 Skolen har også et fokus på å arbeide med sykefravær. Per nå er sykefraværet på 16

%, hvorav 10 prosent er langvarig fravær grunnet alvorlig/langvarig sykdom og hvor

man har lite handlingsrom for å finne løsninger. Det er også en del korttidsfravær,

særlig knyttet til sesongen vi nå er i. De ansatte melder om et godt arbeidsmiljø, og

fraværet er ikke relatert til arbeidsmiljøet.

Skolen har et ønske om at den krevende økonomiske situasjonen skal gå minst mulig

ut over elevene, og har jevnlige drøftelser av hvordan dette kan gjennomføres på

best mulig vis. FAU vil bli involvert i diverse prosesser hvis behov.

Økonomien er dårlig i hele kommunen, som fremover forventes å kunne ha en viss

innvirkning på relevante forhold for skoler/elever. Blant annet forventes det et stort

kutt i morsmålsundervisningen, ved at tilbudet reduseres fra fire år til to år. På

Haukås skole er det per dags dato 67 elever med annet morsmål enn norsk, som har

eller skal ha morsmålsundervisning.

**- Informasjon fra FAU-representanter**

- Nye elever i klassen

Skolen oppfordres til å informere klassekontakt om nye elever slik at man kan sikre

nødvendig inkludering og invitere inn til Facebook-gruppene til hvert trinn.

**- Aktuelt**

- 17.mai komité

Komité er nedsatt, bestående av seks foreldre fra andre trinn og seks foresatte fra

fjerde trinn. De aktuelle er informert om oppdraget av klassekontakt og/eller lærer. Det

er FAU som inviterer til første møte, som skal finne sted i januar. Skolen hjelper med

å få tilgang til foreldre.

- Gjennomføring av refleksaksjonen – evaluering

Både skole og FAU er fornøyd med gjennomføring, og ønsker at aktiviteten også

gjennomføres neste år

Skolen ser en økning i refleksbruk, så det oppleves at aksjonen har en effekt

FAU vil forsøke å skaffe reflekser til bruk for neste år allerede i år, slik at man stiller

forberedt til høsten. Ole M sjekker med SPV, øvrige FAU-medlemmer sjekker med

øvrige kontakter i nettverk

- Initiere sosial aktivitet ifm. jul, i samråd med klassekontaktene

I utgangspunktet er det definert fra skolen sin side at lærerne skal ta initiativ til sosial

aktivitet i forbindelse med jul, i samråd med klassekontaktene

Noen av lærerne har vært i dialog, mens andre har ikke

FAU tar kontakt med klassekontaktene for å sikre at det opprettes dialog i tilfellene

hvor det ikke er initiert kontakt

**- Eventuelt**

Øydis sender oversikt over kostnad knyttet til bordtennisbord
Øydis vil videreformidle invitasjon til juletrefest på fritidsklubben på Hylkje

**- Til neste gang, tirsdag 10.desember**

- gjennomføre sosial aktivitet før jul

- utnevne vinner av refleksaksjonen

- fokus innemiljø, kfr. tilsyn (tilsynsrapport sendes ut til FAU i forkant)

- uteområder lilleside – noe FAU kan bidra med?